open-index/open-wikipedia-markdown huggingface dataset:
কলি ও অর্জুন (চলচ্চিত্র)

**কলি ও অর্জুন** হলো ২০২২ সালে মুক্তিপ্রাপ্ত শুভঙ্কর ভৌমিক পরিচালিত ভারতীয় টলিউড চলচ্চিত্র। এতে প্রধান ভূমিকায় অভিনয় করেন সাইফ খান, রাজ ভৌমিক, মিনাশ্রী সরকার, ইন্দ্রাণী দত্ত, খরাজ মুখোপাধ্যায়, সৌমিত্র চট্টোপাধ্যায়, শুভদ্র চক্রবর্তী ও বিশ্বজিৎ চক্রবর্তী।

## অভিনয়শিল্পী
* সাইফ খান - রঞ্জন
* রাজ ভৌমিক - অর্জুন
* মিনাশ্রী সরকার - মিষ্টি
* ইন্দ্রাণী দত্ত - কলি
* খরাজ মুখোপাধ্যায় - বিষ্ণুকান্ত মহাতো
* সৌমিত্র চট্টোপাধ্যায় - আদিত্য
* শুভদ্র চক্রবর্তী - সুন্দরী মহাতো
* বিশ্বজিৎ চক্রবর্তী

## সঙ্গীত
সুর ও সঙ্গীত পরিচালনা করেন সৌমিত্র কুন্ড

## মুক্তি
**কলি ও অর্জুন** চলচ্চিত্রটি মুক্তি পায় ২০২২ সালের ৮ই আগষ্ট।

## তথ্যসূত্র

## বহিঃসংযোগ

* 
* টাইমস অব ইন্ডিয়াতে "কলি ও অর্জুন" (ট্রেইলার)
ওয়াং শু-বক

**ওয়াং শু-বক** (, ; ৫ মার্চ ১৯১৭ – ১ জুন ২০০৩) হলেন উত্তর কোরিয়ার একজন গায়িকা। ১৯৩৫ সালে জাপান অধিকৃত কোরিয়ায় তিনি সবচেয়ে জনপ্রিয় কণ্ঠশিল্পী হিসেবে বিবেচিত হতেন।

তাকে কিংবদন্তি গায়িকা হিসেবে গণ্য করা হয়। বিশেষ করে, তার সঙ্গীতসাধনার পথ ধরে আধুনিক কে-পপ ঘরানার উদ্ভব ঘটে।

## জীবনী
১৯১৭ সালে জন্ম নেওয়া ওয়াং শু-বক চোসেন ড্যান্সিং বালিকা বিদ্যালয়ে অধ্যয়ন করেন, যা কিসেং ঘরানার প্রশিক্ষণের জন্য বিশেষায়িত ছিল। এই স্কুলে মেয়েদের নাচ, গান, সঙ্গীতবিদ্যা এবং আচার ও রীতি-নীতির প্রশিক্ষণ দেওয়া হতো। ওয়াং শু-বক ১৯৩১ সালে পাশ করে বের হন। ১৯৩৩ সালে কিসেং গায়িকা হিসেবে তার অভিষেক ঘটে। এর পরবর্তীতে দশকজুড়ে তিনি যথেষ্ট জনপ্রিয় ছিলেন। ওয়াংয়ের সবচেয়ে জনপ্রিয় গানের একটি হলো *উলচি মারায়ো* (কেঁদো না)। তার গায়কির একটি ধারা হলো কিনমিনিয়ো, যা কোরিয়ার ঐতিহ্যবাহী লোকসঙ্গীতের একটি ধারা। তিনি কলাম্বিয়া ও পলিডোর রেকর্ডস উভয়ের সাথে চুক্তি করেন। তার সমসাময়িক অন্যান্য জনপ্রিয় শিল্পীরা হলেন লি ইউন-পা ও জেগোরি ভগিনীগণ।

১৯৩৪ সালের জানুয়ারি মাসে জাপানের প্রথম কোরীয় ভাষার বেতার সম্প্রচারে সঙ্গীত পরিবেশন করেন। জাপান ব্রডকাস্টিং কর্পোরেশন এই অনুষ্ঠানটি সরাসরি সম্প্রচার করে এবং কিয়োংসং ব্রডকাস্টিং অর্কেস্ট্রা ওয়াংয়ের সাথে যন্ত্রসঙ্গীত পরিবেশন করে। ১৯৩৫ সালে স্যামচিওল্লি কো. কর্তৃক আয়োজিত সঙ্গীতশিল্পীদের জনপ্রিয়তার একটি সমীক্ষায় ওয়াং বিজয়ী নির্বাচিত হন। সেই বছরের নভেম্বর মাস নাগাদ, তিনি কোরিয়ার সবচেয়ে জনপ্রিয় গায়িকা হিসেবে খ্যাতি লাভ করেন।

১৯৩৬ সালে জনপ্রিয়তার শীর্ষে থাকা অবস্থায় তাকে “জনপ্রিয় গানের রানি” অভিধায় ভূষিত করা হয়। তিনি এরপর জাপানে পশ্চিমা সঙ্গীত শিক্ষার্থে গমন করেন। মেজো-সোপরানো ধাঁচের গান গাওয়ার প্রশিক্ষণ নেওয়ার পর তিনি চোসান লোকসঙ্গীতগুলোকে পশ্চিমা ধারায় গাইতে শুরু করেন। সেই সময়ে একটি সাক্ষাৎকারে তিনি বলেন, “চোই সেয়ুং-হি যেভাবে চোসান নৃত্যকে বাঁচিয়েছিলেন, আমিও সেরকমভাবে অনেক অনেক চোসান লোকসঙ্গীত গাইতে চাই।” জাপান অধিকৃত কোরিয়ায় ঔপনিবেশিক জাপান সাম্রাজ্য কোরীয় ভাষায় ঐতিহ্যবাহী সঙ্গীতকে বিলুপ্ত করার প্রচেষ্টা চালালে ১৯৪২ সালে স্বল্পসময়ের জন্য ওয়াংয়ের কর্মজীবনে ছেদ পড়ে। ১৯৫৩ সালে কেন্দ্রীয় রেডিও সম্প্রচার কমিশনের মাধ্যমে তিনি কর্মজীবনে পুনরায় প্রবেশ করেন। ১৯৫৫ সালের মধ্যে তিনি উত্তর কোরিয়ার জাতীয় সিম্ফনি অর্কেস্ট্রার একজন কণ্ঠশিল্পী হিসেবে প্রতিষ্ঠিত হন।

১৯৭৭ সালে, ওয়াংয়ের ৬০তম জন্মদিনে কিম ইল-সাং তাকে একটি উপহার প্রদান করেছিলেন। এমনি, ১৯৯৭ সালে তার ৮০তম জন্মদিনে কিম জং ইল তাকে উপহার প্রেরণ করে। ২০০৩ সালে ওয়াং মৃত্যুবরণ করেন।

## পুরস্কার
১৯৫৯ সালে ওয়াং শু-বক উত্তর কোরিয়ার মেরিটেড অ্যাক্টর পুরস্কার লাভ করেন।

## উত্তরাধিকার
চোই কিয়ুং-সাং কর্তৃক প্রকাশিত *এনসেস্টর্স অব গার্ল গ্রুপস* নামে একটি বই ও তার একটি আলোকচিত্র প্রদর্শনীতে ওয়াং শু-বককে উল্লেখ করা হয়। এতে তাকে কোরিয়ার প্রথম নারী সঙ্গীতশিল্পীদের অন্যতম এবং কে-পপ জনরার মেয়েদের গানের দলের জনপ্রিয়তার অন্যতম পুরোধা হিসেবে অভিহিত করা হয়।

## ব্যক্তিগত জীবন
প্রথম জীবনে ওয়াংয়ের সাথে ঔপন্যাসিক ই হিয়োসেয়োকের সম্পর্ক গড়ে ওঠে। পিয়ংইয়ংয়ে ওয়াংয়ের বোনের কফিশপে তাদের পরিচয় হয়। তবে তাদের ছাড়াছাড়ি হয়ে যাওয়ার পর ওয়াং কিং কোয়াং-জিনের সাথে বিবাহবন্ধনে আবদ্ধ হন। তার স্বামী পূর্বে কবি নো চান-মেয়োংয়ের সহযোগী ছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯১৭-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:উত্তর কোরীয় গায়িকা
বিষয়শ্রেণী:কিসেং
বিষয়শ্রেণী:লোক গায়ক
ওয়াহাব ইবনে সা'দ

**ওয়াহব ইবন সা'দ ইবন আবি সরহ** (; মৃত্যুবরণ করেন ৮ হিজরি (৬২৯ খ্রিস্টাব্দ)-এ) ছিলেন ইসলামের নবী মুহাম্মদের একজন সাহাবি। তিনি ইসলাম গ্রহণ করেন এবং এরপর ইয়াসরিব চলে যান। সেখানে তিনি কুলসুম ইবন আল-হাদমের বাড়িতে যান।

ওয়াহব উহুদ যুদ্ধ, খন্দকের যুদ্ধ, খাইবারের যুদ্ধ এবং হুদাইবিয়ার সন্ধিতে অংশগ্রহণ করেছিলেন। তিনি ৮ হিজরি, জমাদাল আউয়াল মাসে মুতার যুদ্ধে শহীদ হন। তখন তার বয়স ছিল ৪০ বছর।

তিনি আবদুল্লাহ ইবন সা'দ-এর ভাই ছিলেন, যার মা ছিলেন মুহানা বিনতে জাবির আল-আশআরিয়্যাহ।

## সূত্র

বিষয়শ্রেণী:৫৮৯-এ জন্ম
বিষয়শ্রেণী:সাহাবা
বিষয়শ্রেণী:৬২৯-এ মৃত্যু
ডিমলা সরকারি মহিলা মহাবিদ্যালয়

**ডিমলা সরকারি মহিলা মহাবিদ্যালয়** নীলফামারী জেলার একটি সরকারি মহাবিদ্যালয়। যা ডিমলা উপজেলার বাবুরহাটে অবস্থিত এবং ১৯৯৮ সালে প্রতিষ্ঠিত হয়। বর্তমানে এই কলেজে দিনাজপুর শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) কোর্সও চালু আছে।

## ইতিহাস
১৯৯৮ সালের ১ জুন প্রতিষ্ঠিত কলেজটিতে ২০০২ সালে উচ্চ মাধ্যমিক ও ২০০৫ সালে স্নাতক(পাশ) কোর্স চালু হয় এবং এই স্তরগুলো এমপিওভুক্ত করা হয়। পরিশেষে ২০১৮ সালে জাতীয়করণ করা হয়।
## উপলব্ধ কোর্স
### উচ্চ মাধ্যমিক

* বিজ্ঞান
* মানবিক
* বানিজ্য

### স্নাতক (পাস)

* বিএ (পাস)
* বিএসএস (পাস)
## শিক্ষার্থী
২০২৫ সালের বাংলাদেশ শিক্ষাতথ্য ও পরিসংখ্যান ব্যুরোর তথ্যমতে উচ্চ মাধ্যমিক স্তরে ৫৭৯ জন এবং স্নাতক(পাশ) স্তরে ২৯৫ জন মিলে মোট ৮৭৪ জন শিক্ষার্থী শিক্ষাগ্রহণ করছে। 
## আরো দেখুন

* ডিমলা সরকারি বালিকা উচ্চ বিদ্যালয়

## তথ্যসূত্র

## বহিঃসংযোগ
* 

বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:নীলফামারী জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিশ্ব দাবা চ্যাম্পিয়নশিপ ২০২৪

**বিশ্ব দাবা চ্যাম্পিয়নশিপ ২০২৪** (আনুষ্ঠানিকভাবে **বিশ্ব দাবা চ্যাম্পিয়নশিপ প্রযোজনায় [[গুগল]]**) বিশ্ব দাবা চ্যাম্পিয়নশিপ নির্ধারণের জন্য বর্তমান বিশ্ব দাবা চ্যাম্পিয়ন ডিং লিরেন এবং চ্যালেঞ্জার গুকেশ ডোম্মারাজুর মধ্যে একটি দাবা ম্যাচ। এটি সিঙ্গাপুরে ২০২৪ সালের ২৫ নভেম্বর থেকে ১৩ ডিসেম্বর পর্যন্ত অনুষ্ঠিত হয়। এখানে বিজয়ী নির্ধারণের জন্য ১৪টি ধারাবাহিক খেলার আয়োজন করা হয়, প্রয়োজন হলে অতিরিক্ত টাইব্রেকের ব্যবস্থা ছিল।

ডিং লিরেন ২০২৩ সালের বিশ্ব দাবা চ্যাম্পিয়নশিপ জিতেছিলেন ইয়ান নেপোমনিয়াশিকে পরাজিত করে। এর আগে তৎকালীন বিজয়ী ম্যাগনাস কার্লসেন তার শিরোপা রক্ষা করতে অপারগতা প্রকাশ করেছিলেন। বিশ্ব চ্যাম্পিয়নশিপের জন্য লিরেনকে চ্যালেঞ্জ করার অধিকার জিততে গুকেশ ২০২৪ সালের এপ্রিলে অনুষ্ঠিত আট খেলোয়াড়ের প্রার্থীদের টুর্নামেন্ট জিতেছিল। টুর্নামেন্ট শুরুর আগে, গুকেশ ফিদে র‍্যাঙ্কিং-এ ২৭৮৩ ইলো রেটিং নিয়ে পঞ্চম স্থানে ছিলেন এবং লিরেন ২৭২৮ ইলো রেটিং নিয়ে ২৩তম স্থানে ছিলেন।

গুকেশ ১৪ খেলার পর ৭১/২–৬১/২ পয়েন্টে ম্যাচে জয় লাভ করেন এবং সর্বকনিষ্ঠ ব্যক্তি হিসেবে দাবার বিশ্ব চ্যাম্পিয়ন হন। তিং দুটি খেলায় জিতেন, আর গুকেশ জিতেন তিনটি। ১৪তম এবং সর্বশেষ খেলায় গুকেশ কালো ঘুঁটি নিয়ে জয় লাভ করেন এবং ম্যাচ জেতেন, যেখানে তিং একটি ভুল চালের পর ইস্তফা দেন। সেই ভুলের ফলে গুকেশ খেলা সরল করে একটি রাজা ও গুটি বনাম রাজার সমাপ্তিতে নিয়ে যেতে সক্ষম হন। এই জয়ের মাধ্যমে গুকেশ নিরঙ্কুশভাবে সর্বকনিষ্ঠ বিশ্ব চ্যাম্পিয়ন হয়েছেন।

## তথ্যসূত্র

বিষয়শ্রেণী:বিশ্ব দাবা চ্যাম্পিয়নশীপ
গিনিয় জাতীয় অলিম্পিক ও ক্রীড়া কমিটি

**গিনিয় জাতীয় অলিম্পিক ও ক্রীড়া কমিটি** (; এছাড়াও সংক্ষেপে আইওসি কোড **জিইউআই** দ্বারা পরিচিত) হলো গিনির জাতীয় অলিম্পিক কমিটি। এই সংস্থাটির ১৯৬৪ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর গিনির কোনাক্রিতে অবস্থিত।

বর্তমানে গিনিয় জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন বিন দাউদা নাসোকো, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আনসুমানে সুমাহ।

## ইতিহাস
১৯৬৪ সালে গিনির বহু-ক্রীড়ার সর্বোচ্চ সংস্থা হিসেবে গিনিয় জাতীয় অলিম্পিক ও ক্রীড়া কমিটি প্রতিষ্ঠিত হয়েছে।

প্রতিষ্ঠার প্রায় ৪ বছর পর গিনি ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে গিনি

## তথ্যসূত্র

## বহিঃসংযোগ

* এএনওসিতে গিনিয় জাতীয় অলিম্পিক ও ক্রীড়া কমিটি 
* অলিম্পিডিয়ায় গিনিয় জাতীয় অলিম্পিক ও ক্রীড়া কমিটি 
* অলিম্পিক.কমে গিনিয় জাতীয় অলিম্পিক ও ক্রীড়া কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে গিনি
বিষয়শ্রেণী:গিনির ক্রীড়া পরিচালনা পরিষদ
বিষয়শ্রেণী:১৯৬৪-এ গিনিতে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত ক্রীড়া সংস্থা
এমা মায়ার্স

**এমা মায়ার্স** (জন্ম: ২ এপ্রিল, ২০০২) একজন মার্কিন অভিনেত্রী। তিনি ২০১০ সালে *দ্য গ্লেডস*–এ শিশুশিল্পী হিসেবে অভিনয়ের মাধ্যমে তার কর্মজীবন শুরু করেন। তিনি নেটফ্লিক্স ধারাবাহিক *[[ওয়েন্সডে (টিভি ধারাবাহিক)|ওয়েন্সডে]]* (২০২২–বর্তমান)–এ এনিড সিনক্লেয়ার চরিত্রে অভিনয় করে জনপ্রিয়তা অর্জন করেন। এছাড়াও তিনি হাস্যরসাত্মক চলচ্চিত্র *ফ্যামিলি সুইচ* (২০২৩) এবং রহস্য ধারাবাহিক *এ গুড গার্লস গাইড টু মার্ডার* (২০২৪)–এ অভিনয় করেছেন।

## প্রারম্ভিক জীবন
এমা মায়ার্স ২ এপ্রিল, ২০০২-এ ফ্লোরিডার অরল্যান্ডোতে নিকোল ও জেরেমি মায়ার্সের পরিবারে জন্মগ্রহণ করেন। তার তিন বোন রয়েছে এবং তিনি তাদের মধ্যে দ্বিতীয়। তার মায়ের দিক থেকে তিনি গ্রিক বংশধর।

## কর্মজীবন
মায়ার্স ২০১০ সালে *দ্য গ্লেডস*–এ শিশুশিল্পী হিসেবে অভিনয় করেন। তিনি ১৬ বছর বয়সে পেশাগতভাবে অভিনয় শুরু করেন। মায়ার্স *এ টেস্ট অব ক্রিসমাস* (২০২০) এবং *গার্ল ইন দ্য বেসমেন্ট* (২০২১)–এ অভিনয় করেছেন। ২০২২ সালে তিনি নেটফ্লিক্স ধারাবাহিক *[[ওয়েন্সডে (টিভি ধারাবাহিক)|ওয়েন্সডে]]*–এ এনিড সিনক্লেয়ার চরিত্রে অভিনয় করে জনপ্রিয়তা অর্জন করেন। তিনি *সাউদার্ন গসপেল* (২০২৩)–এও অভিনয় করেছেন।

মায়ার্স নেটফ্লিক্সের হাস্যরসাত্মক চলচ্চিত্র *ফ্যামিলি সুইচ*–এ জেনিফার গার্নার, এড হেল্মস ও ব্র্যাডি নুনের সাথে অভিনয় করেছেন, এবং রহস্য উপন্যাস *এ গুড গার্লস গাইড টু মার্ডার*–এর টেলিভিশন রূপান্তরে পিপ্পা ফিটজ–অ্যামোবি চরিত্রে অভিনয় করেছেন। এছাড়াও তিনি *এ মাইনক্রাফ্‌ট মুভি* চলচ্চিত্রে অভিনয় করেছেন, যেটি একই নামের ভিডিও গেমের একটি পূর্ণদৈর্ঘ্য চলচ্চিত্র রূপান্তর।

## ব্যক্তিগত জীবন
মায়ার্স কে-পপ, বিশেষ করে গ্রুপ সেভেন্টিনের ভক্ত। তিনি নিজেকে একজন অন্তর্মুখী হিসেবে বর্ণনা করেন।

## চলচ্চিত্রের তালিকা

### চলচ্চিত্র

### টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:গ্রিক বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
শাহীন রহমান

রিয়ার এডমিরাল **শাহীন রহমান**, এনইউপি, এনডিসি, এনসিসি,  পিএসস) বাংলাদেশ নৌবাহিনীর একজন দুই তারকা অ্যাডমিরাল এবং মোংলা বন্দর কর্তৃপক্ষ বর্তমান চেয়ারম্যান। তিনি কমান্ডার ফ্লোটিলা ওয়েস্ট হিসেবে পশ্চিমাঞ্চলীয় নৌবহরের নেতৃত্ব দিয়েছেন। এছাড়া ঢাকার ন্যাশনাল ডিফেন্স কলেজে সিনিয়র ডিরেক্টিং স্টাফ (নৌবাহিনী) হিসেবে দায়িত্ব পালন করেছেন। তিনি খুলনা নৌ এলাকায় কমান্ডার হিসেবে দায়িত্ব পালন করেন, যেখানে বাংলাদেশ নৌবাহিনীর একটি বিস্তৃত অঞ্চলের তত্ত্বাবধান তার অধীনে ছিল।

এর পাশাপাশি, তিনি স্বল্প সময়ের জন্য নৌবাহিনীর সহকারী প্রধান (ব্যক্তিগত) হিসেবেও দায়িত্ব পালন করেন।

## প্রাথমিক জীবন এবং শিক্ষা
রহমান ১ জানুয়ারি ১৯৮৭ সালে কর্মকর্তা ক্যাডেট হিসেবে বাংলাদেশ নৌবাহিনীতে যোগদান করেন। দুই বছরের সামরিক প্রশিক্ষণের পর তিনি ১ জুলাই ১৯৮৯ সালে এক্সিকিউটিভ শাখায় কমিশন লাভ করেন। একজন গানেরি বিশেষজ্ঞ কর্মকর্তা হিসেবে তিনি বিশেষভাবে পরিচিত।

তিনি মিরপুর ঢাকার সামরিক বাহিনী কমান্ড ও স্টাফ কলেজ থেকে স্নাতক সম্পন্ন করেন। এরপর পাকিস্তান নেভাল ওয়ার কলেজ এবং যুক্তরাষ্ট্রের ন্যাভাল কমান্ড কলেজে নেভাল কমান্ড কোর্স সম্পন্ন করে তার দক্ষতা আরও উন্নত করেন। বর্তমানে তিনি পিএইচডি ফেলোশিপে নিযুক্ত রয়েছেন।

তিনি ভারতের আইএনএস দ্রোণাচার্য থেকে একটি বিশেষায়িত গানেরি কোর্স সম্পন্ন করেন এবং প্রতিরক্ষা অধ্যয়নে মাস্টার্স ডিগ্রি অর্জন করেন।

রহমান জাতিসংঘের হাইতিতে জাতিসংঘ মিশনের সদর দপ্তরে স্টাফ অফিসার হিসেবে দায়িত্ব পালন করেন। এছাড়াও, তিনি নৌবাহিনী গোয়েন্দা বিভাগের স্টাফ অফিসার, নৌ প্রশিক্ষণের উপ-পরিচালক, এনএসআই সদর দপ্তরে সীমান্ত পরিচালক এবং বহিরাগত বিষয়াবলীর পরিচালক হিসেবে কাজ করেন।

## সামরিক পেশা
রহমান খুলনা নৌ অঞ্চল কমান্ডারের চিফ স্টাফ অফিসার হিসেবে দায়িত্ব পালন করেন। এর পরে তিনি ওয়েস্টার্ন ফ্লিটের নেতৃত্বে কমান্ডার ফ্লোটিলা ওয়েস্ট হিসাবে দায়িত্ব পালন করেন। এরপর ঢাকার ন্যাশনাল ডিফেন্স কলেজে সিনিয়র ডিরেক্টরিং স্টাফ (নৌবাহিনী) হিসেবে যোগ দেন। তিনি সংক্ষিপ্ত সময়ের জন্য সহকারী নৌ-প্রধান (সম্যান) হিসেবেও দায়িত্ব পালন করেন।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী অ্যাডমিরাল
খারবন্দি গুম্ফা

**খারবন্দি গুম্ফা** বা **কারবন্দি মঠ** () ভুটানের দ্বিতীয় বৃহত্তম ও দক্ষিণ সীমান্ত শহর ফুন্টশোলিং-এ অবস্থিত একটি সুন্দর বৌদ্ধ মঠ। মঠটি তোর্সা নদীর উপত্যকায় খারবন্দী পাহাড়ের শীর্ষদেশে অবস্থিত। বিলাসবহুল শঙ্কুযুক্ত গাছের সাথে সবুজ উপত্যকায় ঘেরা, মঠটি তার মনোরম দৃশ্য, নির্মল পরিবেশ এবং ঐতিহ্যগত কিংবদন্তির কারণে ভ্রমণ পিপাসুদের কাছে এক আকর্ষণীয় গন্তব্যস্থল। সমুদ্রপৃষ্ঠ হতে ৩০০ মিটার উচ্চতায় মঠটি ১৯৬৭ নির্মিত হয়। ভুটানের রাজধানী থিম্পু হতে ২৫০ কিলোমিটার দূরত্বে অবস্থিত।  অন্যদিকে ফুন্টশোলিং ভুটানের দক্ষিণ সীমান্ত শহর হওয়ায় সীমান্তের *ভুটান গেট* হতে এক কিলোমিটার দূরত্বে অবস্থিত এই খারবন্দি গুম্ফা বা করবন্দি মঠ। 

## ভৌগোলিক অবস্থান

খারবন্দি গুম্ফার অবস্থানের অক্ষাংশ ও দ্রাঘিমাংশ হলো যথাক্রমে । সমুদ্রপৃষ্ঠ হতে এর মঠের উচ্চতা হল ৩০০ মিটার (৯৮৪ ফুট)।

## ইতিহাস
 
তৃতীয় ভুটান রাজ জিগমে দর্জি ওয়াংচুকের মাতা) তথা দ্বিতীয় ভুটান রাজ জিগমে ওয়াংচুকের সহধর্মিনী আশি ফুন্টশো চোয়েড্রন (১৯১১ - ২০০৩) ছিলেন ধর্মপ্রাণ মহিলা। তিনি ভুটানের সমৃদ্ধ বৌদ্ধ ঐতিহ্য বজায় রাখা এবং শক্তিশালীকরণে গুরুত্বপূর্ণ ভূমিকা পালন করেন। বহু ধর্মীয় প্রতিষ্ঠান ও আধ্যাত্মিক শিক্ষা কেন্দ্র স্থাপন করেন। ১৯৬৭ খ্রিস্টাব্দে আশি ফুন্টশো চোয়েড্রন মঠটি তৈরি করান। 
মন্দিরের অধিষ্ঠিত আছে ১০ ফুটেরও বেশী উঁচু শিল্পনৈপুণ্যে মুগ্ধকর ভীমাকার গুরু পদ্মসম্ভবার মূর্তি।  এবং 
কথিত আছে যে, এক নিঃসন্তান মহিলা মঠে অধিষ্ঠিত গুরুর কাছে নিবিষ্ট মনে, আকুল হৃদয়ে সন্তান প্রার্থনা করেন এবং তার ইপ্সিত কামনা পূরণ হয়। এর পর থেকেই নিঃসন্তান দম্পতিদের মধ্যে মঠের জনপ্রিয়তা বৃদ্ধি পায়।  এছাড়াও, মঠের পতাকার গুঞ্জন, প্রার্থনার চাকার ঘূর্ণনের সুরেলা শব্দের পাশাপাশি, মঠের পারিপার্শ্বিক নির্মল পরিবেশ, রূপসী তোর্সার সৌন্দর্য পর্যটকদের আকর্ষণ করে। রাজমাতা আশি ফুন্টশো চোয়েড্রনের শীতকালীন আবাসস্থল ছিল করবন্দি মঠ।

## মঠ ও স্তূপ

খারবন্দি গুম্ফা ও স্তূপগুলি আধ্যাত্মিকতার কেন্দ্র এবং ভুটানি স্থাপত্য শৈলির পরিচায়ক। বৌদ্ধ মন্দিরে পদ্মসম্ভবার মূর্তি ছাড়াও ভগবান বুদ্ধের জীবনের নানা দৃশ্যের চিত্রকর্ম সহ শব্দরুং নগাওয়াং নামগিয়াল মূর্তি রক্ষিত আছে। মঠের সুন্দর বাগান হতে ফুন্টশোলিং শহর পশ্চিমবঙ্গের সমতলভূমি তথা শহর জয়গাঁও-এর নয়নাভিরাম দৃশ্য পরিলক্ষিত হয়। খারবন্দি গুম্ফা সংলগ্ন বাগানে সমাধিসহ আটটি তিব্বতি বৌদ্ধ স্তূপ বা স্মৃতিস্তম্ভ আছে। স্তূপগুলি প্রকারভেদে স্মরণীয় স্তূপ। উল্লেখযোগ্য স্মরণীয় স্তূপগুলি নিম্নরূপ-
* কপিলবস্তুতে লুম্বিনি বাগানে ভগবান বুদ্ধের জন্মের স্মরণে নির্মিত স্তূপের প্রতিরূপে একই ঘটনার সহস্মরণে নির্মিত স্তূপ।
* মগধের বোধিবৃক্ষতলে ভগবান বুদ্ধের জ্ঞানার্জনে যোগ দেওয়ার স্মরণে রাজা বিম্বিসার দ্বারা নির্মিত স্তূপের প্রতিরূপ ১৯৬৭ খ্রিস্টাব্দে রাজমাতা নির্মাণ করান।
* ভগবান বুদ্ধের ৪২ বৎসর বয়সে তার মায়ের সাথে সাক্ষাত এবং ধর্মীয় উপদেশ প্রদানের স্মরণে রাজমাতা নির্মাণ করান।
* আশি বৎসর বয়সে ভগবান বুদ্ধ মহানির্বাণ গ্রহণের স্মরণে ভারতের বিহার রাজ্যের বৈশালিতে নির্মিত স্তূপের প্রতিরূপ।

## তথ্যসূত্র

বিষয়শ্রেণী:বৌদ্ধ মঠ
বিষয়শ্রেণী:ভুটানের বৌদ্ধ মঠ
বিষয়শ্রেণী:১৯৬৭-এ প্রতিষ্ঠিত
নেপালের সংসদ

**নেপালের সংঘীয় সংসদ** বা **নেপালের সংসদ** হল নেপালের সর্বোচ্চ প্রশাসনিক সংস্থা। নেপালের সংঘীয় সংসদে রাষ্ট্রপতি এবং দুটি কক্ষ,  প্রতিনিধি সভা এবং রাষ্ট্রীয় সভা নিয়ে গঠিত৷
নেপালের সংবিধান অনুযায়ী, রাষ্ট্রপতির সংসদের দুই বা যে কোনো কক্ষ তলব ও স্থগিত করার অথবা প্রতিনিধি সভা ভেঙে দেওয়ার ক্ষমতা রয়েছে। প্রধানমন্ত্রী শের বাহাদুর দেউবা প্রাক্তন রাজা জ্ঞানেন্দ্র শাহের পরামর্শে ২০০২ সালের মে মাসে প্রতিনিধি সভা ভেঙে দেন।
রাজা জ্ঞানেন্দ্র অবশেষে ২০০৫ সালের ফেব্রুয়ারিতে রাজকীয় ক্ষমতা দখল করেন, চলমান গৃহযুদ্ধের কারণে কয়েক বছরের মধ্যে চার প্রধানমন্ত্রীকে বরখাস্ত করেন। ২০০৬ সালের গণআন্দোলনের পর রাজা সাবেক প্রতিনিধি সভা পুনর্বহাল করেন। ২০০৭ সালের ১৫ জানুয়ারি অন্তর্বর্তীকালীন আইনসভা-সংসদ প্রতিষ্ঠিত হয়।

## তথ্যসূত্র

## বহিঃসংযোগ


বিষয়শ্রেণী:নেপালের রাজনীতি
বিষয়শ্রেণী:নেপাল সরকার
বিষয়শ্রেণী:দেশ অনুযায়ী সংসদ
বিষয়শ্রেণী:দ্বিকক্ষবিশিষ্ট আইনসভা
বিষয়শ্রেণী:২০১৫-এ নেপালে প্রতিষ্ঠিত
বিষয়শ্রেণী:জাতীয় আইনসভা
বিষয়শ্রেণী:নেপালের সংসদ
বুককর্পাস

**বুককর্পাস** (কখনও কখনও **টরন্টো বুক কর্পাস** নামেও পরিচিত) হল একটি ডেটাসেট যা ইন্ডি ইবুক বিতরণ ওয়েবসাইট স্ম্যাশওয়ার্ডস থেকে স্ক্র্যাপ করা প্রায় ৭,০০০  স্ব-প্রকাশিত বইয়ের পাঠ্য সমন্বিত। ইংরেজিতে এটিকে **BookCorpus** হিসেবে বিন্যাসিত করা হয়েছে। ওপেনএআই দ্বারা প্রাথমিক জিপিটি মডেলের প্রশিক্ষণের জন্য এটিই ব্যবহৃত প্রধান সংস্থা এবং গুগলের বার্টসহ অন্যান্য প্রাথমিক বৃহৎ ভাষার মডেলগুলির প্রশিক্ষণ ডেটা হিসাবে ব্যবহৃত হয়েছে। ডেটাসেটটি প্রায় ৯৮৫ মিলিয়ন শব্দ নিয়ে গঠিত। এটি যে বইগুলি নিয়ে গঠিত তাতে রোম্যান্স, কল্পবিজ্ঞান এবং ফ্যান্টাসিসহ বিভিন্ন ধরণের ধারার বই রয়েছে৷

২০১৫ সালে টরন্টো বিশ্ববিদ্যালয় এবং এমআইটির গবেষকরা "অ্যালাইনিং বুকস অ্যান্ড মুভিস: টুওয়ার্ডস স্টোরি-লাইক ভিজ্যুয়াল এক্সপ্ল্যানেশনস বাই ওয়াচিং মুভিজ এবং রিডিং বুকস" শিরোনামের একটি গবেষণাপত্রে এই কর্পাসটি চালু করেছিলেন। লেখকরা এটিকে "এখনও অপ্রকাশিত লেখকদের দ্বারা লিখিত বিনামূল্যের বই"-এর সমন্বয় হিসাবে বর্ণনা করেছেন, তবে এটি বাস্তবে ভুল। এই বইগুলি স্ব-প্রকাশিত ("ইন্ডি") লেখকদের দ্বারা প্রকাশিত হয়েছিল যারা এর মূল্য বিনামূল্য নির্ধারণ করেছিল; স্ম্যাশওয়ার্ডস বা স্ম্যাশওয়ার্ডস লেখকদের সম্মতি বা অনুমতি ছাড়াই এবং স্ম্যাশওয়ার্ডস পরিষেবার শর্তাবলী লঙ্ঘন করে বইগুলি ডাউনলোড করা হয়েছিল৷ ডেটাসেটটি প্রাথমিকভাবে টরন্টো বিশ্ববিদ্যালয়ের ওয়েবপেজে হোস্ট করা হয়েছিল। মূল ডেটাসেটের দাপ্তরিক সংস্করণ আর সর্বজনীনভাবে উপলব্ধ নেই। যদিও একটি বিকল্প, বুককর্পাসওপেন তৈরি করা হয়েছে৷ যদিও মূল ২০১৫ কাগজে নথিভুক্ত করা হয়নি, যে সাইট থেকে কর্পাসের বইগুলি স্ক্র্যাপ করা হয়েছিল সেটি স্ম্যাশওয়ার্ড হিসাবে পরিচিত।

## তথ্যসূত্র

বিষয়শ্রেণী:ইংরেজি কর্পোরা
বিষয়শ্রেণী:মেশিন লার্নিংয়ে ডেটাসেট
১৯৮৩–৮৪ সন্তোষ ট্রফি

**১৯৮৩–৮৪ সন্তোষ ট্রফি** ছিল সন্তোষ ট্রফির ৪০তম সংস্করণ, ভারতে ফুটবলের প্রধান রাজ্য প্রতিযোগিতা। এটি ১৯৮৪ সালের এপ্রিল মাসে তামিলনাড়ুর, মাদ্রাজে (বর্তমানে চেন্নাই) অনুষ্ঠিত হয়েছিল। গোয়া ফাইনালে পাঞ্জাবকে ১–০ গোলে পরাজিত করে তাদের দ্বিতীয়বারের মতো প্রতিযোগিতায় জয়লাভ করে, এবং পূর্ববর্তী সংস্করণে পশ্চিমবঙ্গের সাথে ট্রফি জিতে নেওয়ার পর তারা একমাত্র শিরোপা জয়ী হিসেবে প্রথম। আর্নল্ড রদ্রিগেস এবং ক্যামিলো গনসালভেস (উভয় গোয়া) যথাক্রমে টুর্নামেন্টের সেরা ফরোয়ার্ড এবং সেরা খেলোয়াড় নির্বাচিত হন। গোলরক্ষক ব্রহ্মানন্দ শঙ্খওয়ালকার দ্বিতীয়বারের মতো গোয়া দলের অধিনায়ক ছিলেন। তিনি ক্লিন শিট দিয়ে টুর্নামেন্ট শেষ করেন।

## গ্রুপ এ

## গ্রুপ বি

## সেমি-ফাইনাল



|}

### ম্যাচ

*গোয়া মোট ৬–০ গোলের ব্যবধানে জিতেছিল।*
----

*মোট ২–২ গোলে সমান। পেনাল্টি শুটআউটে ৪–২ ব্যবধানে জয় পায় পাঞ্জাব।* পাঞ্জাবের গোলরক্ষক সুরজিৎ সিং দ্বিতীয় ও তৃতীয় পেনাল্টি বাঁচিয়ে দেন।

## ফাইনাল

## তথ্যসূত্র

## বহিঃসংযোগ
* রেক.স্পোর্ট.সকার স্ট্যাটিস্টিকস ফাউন্ডেশনে সন্তোষ ট্রফি ১৯৮৪ 
* ১৯৮৪ সালে যেভাবে সন্তোষ ট্রফি জিতেছিল গোয়া

বিষয়শ্রেণী:সন্তোষ ট্রফির মৌসুম
বিষয়শ্রেণী:১৯৮৩–৮৪-এ ভারতীয় ফুটবল
দুরেস

**দুরেস** ( , ;) আলবেনিয়া প্রজাতন্ত্রের দ্বিতীয় সর্বাধিক জনবহুল শহর এবং দুরেস কাউন্টি ও দুরেস পৌরসভার কেন্দ্র। এটি আলবেনিয়ার সবচেয়ে প্রাচীন বসবাসযোগ্য শহরগুলির মধ্যে অন্যতম, যার ইতিহাস প্রায় ২,৫০০ বছর ধরে প্রাচীন। শহরটি আলবেনিয়ার অ্যাড্রিয়াটিক সাগর উপকূলের এরজেন এবং ইশেম নদীর মোহনায় সমতল ভূমিতে অবস্থিত। দুরেসের জলবায়ু ঋতু ভিত্তিক ভূমধ্যসাগরীয় জলবায়ু দ্বারা গভীরভাবে প্রভাবিত।

দুরেস প্রাচীন গ্রীক উপনিবেশকারীদের দ্বারা খ্রিস্টপূর্ব সপ্তম শতকে করিন্থ এবং করকিরা থেকে আগত উপনিবেশকারীদের সহযোগিতায় স্থানীয় তাউলান্তি নামে পরিচিত ইলিরিয়ান গোত্রের সাথে প্রতিষ্ঠিত হয়েছিল। এই শহরটি পরবর্তীতে ডাইরাকিয়াম নামে পরিচিত ছিল এবং রোমান সাম্রাজ্য ও এর উত্তরসূরি সাম্রাজ্যের একটি গুরুত্বপূর্ণ অংশে পরিণত হয়। রোমানদের নির্মিত ভিয়া এগনেশিয়া সড়ক এখান থেকেই শুরু হয়ে বালকান উপদ্বীপের বিভিন্ন নিম্নভূমি, উচ্চভূমি পেরিয়ে কনস্টান্টিনোপল পর্যন্ত বিস্তৃত হয়েছিল।

মধ্যযুগে দুরেস শহর বুলগেরীয়, ভেনেটীয়, স্থানীয় আলবেনীয় প্রভাবশালী এবং উসমানীয়দের মধ্যে বারবার দখলকৃত হয়। শেষ পর্যন্ত উসমানীয়রা বিজয়ী হয় এবং ১৫০১ থেকে ১৯১২ সাল পর্যন্ত প্রায় ৪০০ বছরের বেশি সময় ধরে শহরটি শাসন করে। আলবেনিয়ার স্বাধীনতা ঘোষণার পর শহরটি অল্প সময়ের জন্য আলবেনিয়ার রাজতন্ত্রের রাজধানী হিসেবে কাজ করেছিল। পরে এটি ইতালির রাজতন্ত্রের অন্তর্ভুক্ত হয় এবং দ্বিতীয় বিশ্বযুদ্ধের সময় নাৎসি জার্মানির দ্বারা দখল করা হয়। আলবেনিয়ার সমাজতান্ত্রিক প্রজাতন্ত্রের অধীনে দুরেস জনসংখ্যা ও অর্থনৈতিক কার্যক্রমে ব্যাপক প্রসার লাভ করে।

দুরেসের অর্থনৈতিক অগ্রগতির ভিত্তি হলো এর পরিবহন সংযোগ, অর্থনৈতিক প্রতিষ্ঠানের ঘনত্ব এবং শিল্প ঐতিহ্য। দুরেস বন্দর আদ্রিয়াটিক সাগরের বৃহত্তম বন্দরগুলির মধ্যে অন্যতম এবং প্রতিবেশী দেশগুলির সাথে সংযোগ স্থাপনকারী একটি বন্দর। শহরটির অন্যতম প্রধান আকর্ষণ হলো দুরেসের অ্যাম্ফিথিয়েটার, যা ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত হওয়ার জন্য আলবেনিয়ার প্রস্তাবিত তালিকায় স্থান পেয়েছে। এটি একসময় ২০,০০০ দর্শকের ধারণক্ষমতাসম্পন্ন ছিল এবং এটি বালকান উপদ্বীপের বৃহত্তম অ্যাম্ফিথিয়েটার।

## তথ্যসূত্র

## টীকা

বিষয়শ্রেণী:আলবেনিয়ার শহর
বিষয়শ্রেণী:আলবেনিয়ার সাংস্কৃতিক স্মৃতিস্তম্ভ
বিষয়শ্রেণী:প্রাক্তন জাতীয় রাজধানী
বিষয়শ্রেণী:ভূমধ্যসাগরের বন্দরনগরী
বিষয়শ্রেণী:খ্রিস্টপূর্ব ৭ম শতাব্দীতে প্রতিষ্ঠিত জনবহুল স্থান
জাওয়াদ হুসাইন

**রেজা জাওয়াদ হুসেইন** (২০ এপ্রিল ১৯৩৯ – ২৬ এপ্রিল ২০০৮), সাধারণত **জো হুসেইন** নামে পরিচিত, ছিলেন একজন ভারতীয় ক্রিকেটার। তিনি তামিলনাড়ুর পক্ষে অন্ধ্রের বিপক্ষে ১৯৬৪-৬৫ রণজি ট্রফিতে মাত্র একটি প্রথম-শ্রেণীর ম্যাচ খেলেছিলেন। সেই ম্যাচে তিনি একমাত্র ইনিংসে ১৭ রান করেন, এক ওভার বল করেন যার জন্য তিন রান দেন, এবং কোনো ক্যাচ নেননি।

## শিক্ষা
তিনি চেন্নাইয়ের লয়োলা কলেজের প্রাক্তন ছাত্র।

হুসেইন ইলফোর্ডে একটি ক্রিকেট স্কুলের মালিক ছিলেন, যেটির শুরুর কোচ ছিলেন হ্যারল্ড ফারাগার। এখানে গ্রাহাম গুচ এবং সাবেক ইংল্যান্ডের ক্রিকেটার জন লেভারসহ আরও কিছু খেলোয়াড় প্রশিক্ষণ নিয়েছিলেন। ২০০৮ সালের ২৬ এপ্রিল তিনি নিউমোনিয়া থেকে সৃষ্ট হৃদক্রিয়া বন্ধ হয়ে যাওয়া সমস্যায় এবং ফুসফুসের ক্রিয়া বন্ধ হয়ে মারা যান।

## ব্যক্তিগত জীবন
তিনি একজন ইংরেজ নারীকে বিয়ে করেন এবং ইংল্যান্ডের প্রাক্তন টেস্ট অধিনায়ক নাসের হুসেইন। তিনি প্রাক্তন উরচেস্টারশায়ারের খেলোয়াড় মেল হুসেইন এবং ব্যালে নর্তকী বেনজির হুসেইনের পিতা।

## তথ্যসূত্র

## বহিঃসংযোগ
* 

বিষয়শ্রেণী:১৯৩৯-এ জন্ম
বিষয়শ্রেণী:যুক্তরাজ্যে ভারতীয় অভিবাসী
বিষয়শ্রেণী:২০০৮-এ মৃত্যু
বিষয়শ্রেণী:তামিলনাড়ুর ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
আশিষ জায়েদি

**আশিষ উইনস্টন জায়েদি**, সাধারণত **জায়েদি** নামে পরিচিত, একজন ভারতীয় ক্রিকেটার যিনি ১৯৮৮ থেকে ২০০৬ সাল পর্যন্ত উত্তর প্রদেশের হয়ে ১৫৭টি প্রথম-শ্রেণীর ম্যাচে ফাস্ট বোলার হিসেবে প্রতিনিধিত্ব করেছেন। তার ক্যারিয়ারের স্বর্ণযুগে তিনি প্রায় ভারতীয় দলে নির্বাচিত হতে যাচ্ছিলেন। তার হিন্দু প্রথম নাম, খ্রিস্টান মধ্য নাম এবং মুসলিম উপাধির কারণে তার সতীর্থরা তাকে প্রায়ই "অমর আকবর এন্থনি" বলে ডাকতেন।

গুরু গোবিন্দ সিং স্পোর্টস কলেজ, লখনউয়ের প্রাক্তন ছাত্র আশিষ, ১৭ ডিসেম্বর ২০০৬ সালে প্রথম-শ্রেণীর ক্রিকেট থেকে অবসর ঘোষণা করেন। তিনি তার ১৮ বছরের ক্যারিয়ারে ১৫৭টি ম্যাচ খেলে ৪২৭ উইকেট সংগ্রহ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তর প্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:সেন্ট্রাল জোন ক্রিকেটার
বিষয়শ্রেণী:প্রয়াগরাজের ক্রিকেটার
বিষয়শ্রেণী:গুরু গোবিন্দ সিং স্পোর্টস কলেজ, লখনউ এর প্রাক্ত শিক্ষার্থী
বিষয়শ্রেণী:বারো ইমামের অনুসারী
বিষয়শ্রেণী:ভারতীয় শিয়া মুসলিম
দৌরা-সুরুওয়াল

thumb|220px|নেপালি জাতীয় পোশাক দৌরা-সুরুওয়াল ও কোট পরিহিত এক ব্যক্তি
**দৌরা-সুরুওয়াল** (दौरा सुरुवाल) হলো নেপালি পুরুষদের জাতীয় পোশাকগুলির মধ্যে একটি। দৌরা হলো পাঞ্জাবি বা কুর্তার একটি বিকল্প রূপ। এটি উপরের পোশাক হিসাবে পরিধান করা হয়। আর সুরুওয়াল হলো পাজামা বা ট্রাউজার। ১৯ শতকে নেপালের প্রধানমন্ত্রী জং বাহাদুর রানা দৌরা-সুরুওয়াল পোশাকের সাথে কোট পরা প্রচলন করেন। এই পোশাকটি ভারতের দার্জিলিংয়েও ভারতীয় গোর্খা বংশোদ্ভূত মানুষদের মধ্যে বেশ জনপ্রিয়।

## ইতিহাস
দৌরা-সুরুওয়াল হলো নেওয়ার পুরুষদের একটি ঐতিহ্যবাহী পোশাক *তপালন* (নেপালি ভাষা: तपालं) এর আধুনিক রূপ। এটি ঐতিহ্যগতভাবে পুরুষদের পোশাক হিসেবে পরিধান করা হতো যা *তপালন* নামে একটি লম্বা পাঞ্জাবি বা কুর্তার সঙ্গে *সুরুওয়া* (নেপালি ভাষা: सुरुवा:) নামে পরিচিত আঁটসাঁট পাজামা বা ট্রাউজার নিয়ে গঠিত। এই পোশাকের সঙ্গে একটি কোমরকোট বা কোট এবং সঙ্গে একটি টুপি পরিধান করলে পোশাকটি সম্পূর্ণ হয়। এই টুপিকে তাপুলি বা টপি (নেপালি ভাষা: तपुली) বলা হয়।

## শৈলী
নেপালে দৌরা-সুরুওয়াল পুরুষদের ঐতিহ্যবাহী পোষাক যা জাতীয় পোষাকও বটে। এটি নেপালি জামা যাকে বলা হয় দৌরা  এবং নেপালি পাজামা যাকে বলা হয় সুরুওয়াল নিয়ে দৌরা-সুরুওয়াল (নেপালি ভাষা: दौरा सुरूवाल) স্যুট তৈরি হয়। নাজিয়া হুসেনের (২০১৮) মতে, "দৌরা হল একটি বন্ধ গলার শার্ট যেটি পাঁচটি প্লীট এবং আটটি কাপড়ের দড়ি দিয়ে শরীরের চারপাশ বেঁধে রাখে"।

দৌরা অর্থাৎ উপরের পোশাকটি গুজরাটি কেদিউ পোশাকের অনুরূপ, যদিও বুকের উপর দিয়ে যাওয়া প্লীট এতে নেই, তবে আড়াআড়ি বাঁধার ব্যবস্থা রয়েছে।

নেপালি সুরুওয়া বা সুরুওয়াল হলো চুড়িদার এবং গুজরাটের উপকূলীয় অঞ্চলে বিশেষ করে সৌরাষ্ট্র এবং কচ্ছের মানুষদের পরিধান করা পোশাকের সংমিশ্রণ যেখানে পোশাকটিকে সুরুওয়াল বা চর্নো বা কাফনিও বলা হয়। পোশাকটি পা বরাবর আঁটসাঁট কিন্তু নিতম্বের দিকে চওড়া। সুরুওয়াল পরিধান করলে পায়ের চারপাশে বেশ আরামদায়ক লাগে। গোড়ালির চারপাশেও দেখতে বেশ মানানসই।

১৯ শতকে নেপালের প্রধানমন্ত্রী বীর শমসের জং বাহাদুর রানা যুক্তরাজ্যে একটি বেসরকারী সফরের সময় দৌরা-সুরুওয়াল পরিধান করেছিলেন, তার পর থেকে নেপালে এই পোশাকটিকে আরও জনপ্রিয় হয়ে ওঠে। ১৯ শতকে জং বাহাদুর রানা নেপালে এই পোশাকের সাথে কোট চালু করেন। তৎকালীন যুক্তরাজ্যের রানী জং বাহাদুর রানাকে একটি কোট উপহার হিসেবে দিয়েছিলেন। পরে তিনি দৌরা-সুরুওয়ালের সাথে কোট পরার প্রথা প্রচলন করেন। পুরুষরাও ওয়েস্টকোটের সাথে দৌরা-সুরুওয়াল পরে থাকেন।

## ধর্মীয় বিশ্বাস
দৌরা পোশাকে আটটি কাপড়ের স্ট্রিং বা দড়ি থাকে যা দৌরাকে শরীরের সঙ্গে ধরে রাখতে ব্যবহৃত হয়। এটি আটটি কাপড়ের স্ট্রিং বা দড়িকে অষ্টমাত্রিকা-সিঙ্গিনী হিসাবে চিহ্নিত করা হয়। এই অষ্টমাত্রিকা হলেন:
* ব্যাগিনী
* কুমারী
* বারাহী
* ব্রহ্মায়নী
* ইন্দ্রায়ণী
* মহেশ্বরী
* ব্যাসনবি
* মহালক্ষ্মী

নেপালি পৌরাণিক কাহিনী অনুসারে, আট সংখ্যাটি একটি ভাগ্যবান সংখ্যা। পাঁচটি প্লীট বা ক্যালিস পঞ্চ বুদ্ধ বা পঞ্চ রত্নকে বোঝায়। দৌরার বন্ধ গলাটি ভগবান শিবের ঘাড়ের চারপাশে সাপকে নির্দেশ করে।

## চিত্রশালা

চিত্র:Prithvi_Narayan_Shah_of_Nepal.jpg|alt=Prithvi Narayan Shah of Nepal in daura shalwar.|দৌরা-সুরুওয়াল পোশাকে নেপালের পৃথ্বী নারায়ণ শাহ।
চিত্র:National_dress,_Nepalese_(AM_2015.99.1-15).jpg|দৌরা পোশাক
চিত্র:National_dress,_Nepalese_(AM_2015.99.1-5).jpg|দৌরা পোশাক


## তথ্যসূত্র

বিষয়শ্রেণী:নেপালের জাতীয় প্রতীক
বিষয়শ্রেণী:নেপালি পোশাক
বিষয়শ্রেণী:বস্ত্র
ক্ষুধিত পাষাণ (চলচ্চিত্র)

***ক্ষুধিত পাষাণ*** তপন সিংহ পরিচালিত ১৯৬০ সালের বাংলা ভাষার ভারতীয় নাট্য চলচ্চিত্র। এটি রবীন্দ্রনাথ ঠাকুরের ১৮৯৫ সালের *[[ক্ষুধিত পাষাণ]]* গল্প অবলম্বনে নির্মিত। এটি প্রযোজনা করেন হেমেন গাঙ্গুলী। এতে শ্রেষ্ঠাংশে অভিনয় করেন অরুন্ধতী মুখার্জি, সৌমিত্র চ্যাটার্জি ও ছবি বিশ্বাস। এই চলচ্চিত্রের সুর করেন ওস্তাদ আলী আকবর খাঁ। চলচ্চিত্রটি ১৯৬০ সালের ৬ মে মুক্তি পায়। এটি ৮ম জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য মেধার সনদ বিভাগে পুরস্কৃত হয়।

## অভিনয়শিল্পীদল
* অরুন্ধতী মুখার্জি
* সৌমিত্র চ্যাটার্জি
* ছবি বিশ্বাস
* রাধামোহন ভট্টাচার্য
* দিলীপ রায়
* রবীন বন্দ্যোপাধ্যায়
* বীণা চন্দ
* পদ্মা দেবী
* অরুণ মুখোপাধ্যায়
* রথীন ঘোষ
* ধীরাজ দাস
* সাধন সেনগুপ্ত
* রসরাজ চক্রবর্তী
* দেবরঞ্জন মুখোপাধ্যায়
* কমল মিশ্র

## সঙ্গীত
*ক্ষুধিত পাষাণ* চলচ্চিত্রের সুর করেন ওস্তাদ আলী আকবর খাঁ। গীত রচনা করেন রবীন্দ্রনাথ ঠাকুর ও পণ্ডিত ভূষণ। গানে কণ্ঠ দেন আমির খাঁ, প্রতিমা বন্দ্যোপাধ্যায়, ও দ্বিজেন মুখোপাধ্যায়।

## পুরস্কার
;৮ম জাতীয় চলচ্চিত্র পুরস্কার
* **বিজয়ী:** দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য মেধার সনদ - তপন সিংহ

## তথ্যসূত্র

## বহিঃসংযোগ
* 

বিষয়শ্রেণী:১৯৬০-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:তপন সিংহ পরিচালিত চলচ্চিত্র
বিষয়শ্রেণী:তপন সিংহের চিত্রনাট্য সংবলিত চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
আল রাউদ আল আনফ

**আল রাউদ আল আনফ** ইবনে হিশামের দ্বারা নবীর জীবনী ব্যাখ্যা করার জন্য লিখিত একটি বই। বইটি ১২ শতকের লেখক আবু আল-কাসিম আল-সুহাইলি দ্বারা লিখিত একটি সীরাত গ্রন্থ। **আবু আল-কাসিম আল-সুহেলি** আন্দালুসিয়ার মালাগার নিকটবর্তী একটি গ্রামে ৫০৮ হিজরিতে জন্মগ্রহণ করেন। ইসলামি নানা বিষয়ে গবেষণা ও বই প্রকাশ করে ৫৮১ হিজরিতে মৃত্যুবরণ করেন। বইটিতে অস্পষ্ট বংশের বর্ণনা ছিল, লেখক বইটিতে অস্পষ্টতা দূর করেছেন। কখনও কখনও তিনি ব্যাকরণগত বিশ্লেষণের সাথে কিছু শব্দ প্রবর্তন করেছেন। বইটি চারটি খণ্ডে মুদ্রিত হয়েছে, প্রতিটা খণ্ড বিজ্ঞ ব্যক্তিদের দ্বারা পর্যালোচনা করা হয়েছে।

## বইয়ের বর্ণনা
আল-রাউদ আল-আনফ বইটির পাঁচটি যাচাইকৃত সংস্করণ রয়েছে। প্রথমটি ত্বহা আবদুল রউফ আল-সাদ দ্বারা সম্পাদিত একটি সংস্করণ, দ্বিতীয়টি আবদুল্লাহ আল-মিনশাভি দ্বারা সম্পাদিত সংস্করণ, তৃতীয়টি আবদুল রহমান আল-ওয়াকিল দ্বারা সম্পাদিত সংস্করণ, চতুর্থটি ওমর আবদুল সালাম আল-সালামি দ্বারা সম্পাদিত সংস্করণ এবং পঞ্চমটি মাজদি বিন মনসুর বিন সাইয়্যিদ আল-শুরা দ্বারা মন্তব্য করা হয়েছে। সর্বশেষ সংস্করণে ইবনে হিশামের জীবনী পৃষ্ঠার শীর্ষে রাখা হয়েছিল এবং নীচের অংশে আল-রাউদ আল-আনফের পাঠ্য সংযুক্ত ছিল। এটি চারটি খণ্ডে মুদ্রিত হয়েছিল, প্রতিটি খণ্ডের বিষয়বস্তু নিম্নরূপ:

# প্রথম খণ্ড: বিশুদ্ধ বংশের বর্ণনা উল্লেখ করা - যারা আবু বকরের আমন্ত্রণে ইসলাম গ্রহণ করেছিল।
# দ্বিতীয় পর্ব: আল্লাহর রসূলের উদ্যোগ, তার উম্মতের বিরুদ্ধে ইহুদি ও খ্রিস্টানদের আক্রমণ বর্ণিত হয়েছে।
# তৃতীয় পর্ব: নাজরানের খ্রিস্টানদের উল্লেখ - বনু লাহিয়ানের যুদ্ধ সম্পর্কে আলোকপাত করা হয়েছে।
# চতুর্থ পর্ব: রাসূলের মৃত্যুর পর মুসলমানদের ফিতনা ও পরস্পরের সাথে যুদ্ধ সম্পর্কিত বিষয় আলোচনা হয়েছে।

## লেখকের দৃষ্টিভঙ্গি
বইটির লেখক মূলত ইবনে হিশাম রচিত সীরাত ইবনে হিশাম বইটি ব্যাখ্যা করেছেন। বইটিতে তার দৃষ্টিভঙ্গি ছিল ইবনে হিশামের জীবনী উপস্থাপন করা এবং সবচেয়ে অস্পষ্ট শব্দ ও অর্থ ব্যাখ্যা করা এবং ব্যাখ্যা যোগ করা। বইটিতে অস্পষ্ট বংশের বর্ণনা ছিল, লেখক বইটিতে অস্পষ্টতা দূর করেছেন। কখনও কখনও তিনি ব্যাকরণগত বিশ্লেষণের সাথে কিছু শব্দ প্রবর্তন করেছেন।

আল-সুহাইলি ভূমিকায় তার বইটি লেখার উদ্দেশ্য বর্ণনা করেছেন:আল্লাহর রসূলের জীবনীতে কী ঘটেছিল তা স্পষ্ট করার জন্য বইটি লিখেছি। যা পূর্বে ইবনে ইসহাক তার বইতে উল্লেখ করেছেন। বইটিতে আমি যা শিখেছি, তা হলো অস্পষ্ট কঠিন শব্দ, বন্ধ বক্তৃতা, কঠিন বংশ তালিকা বা আইনশাস্ত্রের কিছু বিষয়। তবে বিবেচনায় নেওয়া অনুসারে তা আমার জন্য বোঝা সহজ ছিলো। তাই এটি সম্পূর্ণ করার একটি উপায় রয়েছে, এসকল বিষয় আমাকে আগ্রহী করে তোলে।

## পর্যালোচক

## বহিঃসংযোগ
* বইটি পড়ুন: ইসলাম ওয়েবসাইট

বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:আল সুহেলির বই
বিষয়শ্রেণী:আরবি ভাষার বই
বিষয়শ্রেণী:সীরাত ইবনে হিশাম
আর্নল্ড রদ্রিগেজ

**আর্নল্ড রদ্রিগেজ** (জন্ম ) একজন প্রাক্তন ফুটবলার যিনি সালগাওকর এবং ভারত ফুটবল দলের হয়ে মিডফিল্ডার হিসেবে খেলেছিলেন। তানজানিয়ায় জন্মগ্রহণ করেন, তিনি ১৯৭৭ সালে আত্মপ্রকাশের পর আন্তর্জাতিকভাবে ভারতের প্রতিনিধিত্ব করেন।

## প্রারম্ভিক জীবন
রদ্রিগেজ তানজানিয়ার দারুস সালামে, গোয়ান পিতামাতার কাছে জন্মগ্রহণ করেছিলেন, তাকে ভারতের গোয়ার বারদেজের একটি বোর্ডিং স্কুল মন্টে দে গুইরিম স্কুলে পাঠানোর আগে। তার পরিবার গোয়ার অরলিম, সালসেটের বাসিন্দা।

## কর্মজীবন
রদ্রিগেজ ক্লাব সালগাওকর এবং গোয়া ফুটবল দলের হয়ে সন্তোষ ট্রফিতে খেলেছেন।

১৯৮৯ সালে, রদ্রিগেজ ইস্তমিয়ান ফুটবল লিগের ক্রয়েডনের সাথে স্বাক্ষর করেন। তিনি ইংলিশ নন-লিগ ফুটবল দল সিম্বার সাথেও উপস্থিত ছিলেন, একটি দল যেখানে গোয়ান খেলোয়াড় রয়েছেন।

## খেলার ধরন
রদ্রিগেজ তার গতি এবং ড্রিবলিং ক্ষমতার জন্য পরিচিত ছিলেন।

## ব্যক্তিগত জীবন
রদ্রিগেজ বিবাহিত, ইংল্যান্ডের লন্ডনে বসবাস করেছেন, তিনি একজন ব্রিটিশ নাগরিক এবং ইংলিশ প্রিমিয়ার লিগের দল লিভারপুলের সমর্থক।
## সাফল্য
**ভারত**
* কিংস কাপ তৃতীয় স্থান: ১৯৭৭

**সালগাওকর**
* পুত্তিয়া স্মৃতি ট্রফি: ১৯৭৮

**গোয়া**
* সন্তোষ ট্রফি: ১৯৮৩–৮৪

**পানভেল এসসি**
* বান্দোদকর গোল্ড ট্রফি: ১৯৭৪

**স্বতন্ত্র**
* সন্তোষ ট্রফি সেরা খেলোয়াড়: ১৯৮৩–৮৪

## আরও দেখুন
* ফুটবলে গোয়ানরা
* ভারতীয় ফুটবলের ইতিহাস
* ভারতীয় প্রবাসী ফুটবলারদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:দারুস সালামের ক্রীড়াবিদ
বিষয়শ্রেণী:ভারতীয় পুরুষ ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:গোয়ার ফুটবলার
বিষয়শ্রেণী:সালগাওকর ফুটবল ক্লাবের খেলোয়াড়
বিষয়শ্রেণী:ভারতীয় প্রবাসী পুরুষ ফুটবলার
বিষয়শ্রেণী:ইংল্যান্ডের প্রবাসী পুরুষ ফুটবলার
বিষয়শ্রেণী:ইংল্যান্ডে ভারতীয় অভিবাসন
বিষয়শ্রেণী:ব্রিটিশ পুরুষ ফুটবলার
বিষয়শ্রেণী:গোয়ান বংশোদ্ভূত ব্রিটিশ ব্যক্তি
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:পুরুষ ফুটবল মিডফিল্ডার
বিষয়শ্রেণী:ক্রয়ডন ফুটবল ক্লাবের খেলোয়াড়
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ইংল্যান্ডে ভারতীয় অভিবাসী

বিষয়শ্রেণী:ইংল্যান্ডে প্রবাসী পুরুষ ফুটবলার
মরিসিও আফনসো

**মরিসিও আফনসো** হলেন একজন প্রাক্তন ভারতীয় ফুটবলার যিনি ১৯৮৪ এশিয়ান কাপে ভারতের হয়ে মিডফিল্ডার হিসেবে খেলেছিলেন। তিনি সিআরসি চিনচিনিম, সালসেট, সালগাওকর এবং ডেম্পোর হয়েও খেলেছেন। তিনি সম্প্রতি গোয়া প্রফেশনাল লিগে ডেম্পো পরিচালনা করেছেন।

তিনি বাংলাদেশে ১৯৮৩ সালের রাষ্ট্রপতি কাপ এবং নয়াদিল্লি, সিঙ্গাপুর, কুয়ালালামপুর এবং রিয়াদে ১৯৮৩ সালের প্রাক-অলিম্পিক বাছাইপর্বে ভারতের প্রতিনিধিত্ব করেছেন।

## সাফল্য
**ভারত**
* দক্ষিণ এশীয় গেমস ব্রোঞ্জ পদক: ১৯৮৯

**গোয়া**
* সন্তোষ ট্রফি: ১৯৮৩–৮৪

**স্বতন্ত্র**
* বক্সী বাহাদ্দার জীবদাদা কেরকর পুরস্কার: ১৯৯৪

## আরও দেখুন
* ভারত জাতীয় ফুটবল দলের অধিনায়কদের তালিকা

## তথ্যসূত্র

## বহিঃসংযোগ
*পরিসংখ্যান
*গোয়া প্রবীণদের প্রোফাইল

বিষয়শ্রেণী:জীবিত ব্যক্তি
বিষয়শ্রেণী:দক্ষিণ গোয়া জেলার ব্যক্তি
বিষয়শ্রেণী:ভারতীয় পুরুষ ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:১৯৮৪ এএফসি এশিয়ান কাপের খেলোয়াড়
বিষয়শ্রেণী:১৯৬১-এ জন্ম
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:গোয়ার ফুটবলার
বিষয়শ্রেণী:পুরুষ ফুটবল মিডফিল্ডার
বিষয়শ্রেণী:ভারতের এশিয়ান গেমসের প্রতিযোগী
বিষয়শ্রেণী:ফুটবলে দক্ষিণ এশীয় গেমসের পদক বিজয়ী
বিষয়শ্রেণী:দক্ষিণ এশীয় গেমসে ভারতের ব্রোঞ্জ পদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী ভারতীয়
আয-যুহুরুল বাসিমু ফি সিয়ারি আবিল কাসিমী

**আয-যুহুরুল বাসিমু ফি সিয়ারি আবিল কাসিমী** () ইমাম আল-হাফিজ আল-নাসাবাহ বাকজারীর রচিত একটি বই। বইটিতে ইবনে ইসহাক রচিত সীরাত ইবনে ইসহাক বইয়ের সমালোচনামূলক অধ্যয়ন রয়েছে। বইটি আল-রাউদ আল-নাফ বইয়ের সমতূল্য, যেখানে ইমাম আল-সুহাইলি দ্বারা সীরাত ইবনে হিশাম বইয়ের পর্যালোচনা করেছিলেন। বইটি নেদারল্যান্ডসের লিডেন ইউনিভার্সিটির লাইব্রেরিতে সংরক্ষিত একটি কপি থেকে সংকলিত হয়েছে। বইয়ের দ্বিতীয় সংস্করণ বারোটি অংশে বিভক্ত এবং বইয়ের মূল পাণ্ডুলিপির হাতের লেখা প্রাচ্য পদ্ধতি অনুসরণ করা হয়েছে।

## লেখক সম্পর্কে
বইয়ের লেখক ইবনে আবদুল্লাহ আল-বাকজারি একজন হানাফি, তুর্কি বংশোদ্ভূত, আরবীয় ব্যক্তি ছিলেন। তিনি মিশরে জন্মগ্রহণ করেছিলেন। তিনি কায়রোর কালাত আল-জাবাল মসজিদে ৬৮৯ হিজরিতে জন্মগ্রহণ করেন। এবং ৭৬২ হিজরিতে কায়রোর মাহদিয়ায় নামক স্থানে মৃত্যুবরণ করেন।

## বইয়ের বিষয়বস্তু
বইটি ইবনে ইসহাকের বর্ণনায় নবীর জীবনী, ইবনে হিশামের বর্ণনায় নবীর জীবনী এবং ইমাম আল সুহেলীর বর্ণনায় আল-রাউদ আল-আনফ বইয়ের সমালোচনামূলক অধ্যয়ন রয়েছে। লেখক সমালোচনামূলক গবেষণায় অন্যান্য জিনিসের সাথে প্রয়োজন অনুসারে কৌতুক ও যুক্তিবিদ্যা যোগ করেছেন। লেখক হাদিস থেকে যা সংযোগ বিচ্ছিন্ন হয়েছে তা সংযুক্ত করার দিকে মনোযোগ দিয়েছেন। কিছু বর্ণনাকারীর অবস্থা বিকৃত ও সংশোধন করে ব্যাখ্যা করেছেন এবং ইবনে ইসহাকের কিছু বর্ণনা অনুবাদ করেছেন। তিনি তার লেখা এবং কিংবদন্তি কবিতা গ্রন্থের বিভিন্ন জায়গায় ব্যাখ্যা করেছেন এবং দেশ ও বংশ সম্পর্কে তথ্য উল্লেখ করেছেন।

## আরো দেখুন
* ''ইকমালু তাহযিবুল কামাল ফি আসমাউল রিজাল''

## তথ্যসূত্র

## বহিঃসংযোগ

* আর্কাইভ.কম ওয়েবসাইটে **

বিষয়শ্রেণী:ধর্ম শিক্ষা বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:ইসলামি সাহিত্য
বিষয়শ্রেণী:২০১২-এর বই
বিষয়শ্রেণী:২০১২-এ মিশরে প্রতিষ্ঠিত
পরমিন্দর সিং (ফুটবলার)

**পারমিন্দর সিং** ছিলেন একজন প্রাক্তন ভারতীয় অ্যাসোসিয়েশন ফুটবল খেলোয়াড়। তিনি ১৯৮৪ এএফসি এশিয়ান কাপে খেলা দলের অংশ ছিলেন এবং ঘরোয়া লিগে জেসিটি মিলসের হয়েও খেলেছিলেন।

## খেলোয়াড়ী জীবন
তিনি ১৯৭৫ থেকে ১৯৮৬ সাল পর্যন্ত ভারত জাতীয় দলের প্রতিনিধিত্ব করেছিলেন। ১৯৯২ সালে এআইএফএফ তাকে দশকের সেরা খেলোয়াড় হিসাবে ঘোষণা করেছিল। তিনি ১৯৮২ সালে "এশিয়ান অল স্টার" ফুটবল দলের প্রতিনিধিত্ব করেছিলেন।  তিনি এশিয়ান অল স্টার একাদশের হয়ে ব্রাজিলের বিপক্ষে দুটি ম্যাচও খেলেছিলেন এবং জিকো, এডার, ফ্যালকাও, সোক্রেটস এবং অন্যান্যদের বিপক্ষে খেলেছিলেন। তিনি জেসিটির হয়ে ১৯ বছর খেলার রেকর্ড গড়েছেন এবং খেলোয়াড়ি জীবনে তিনি ১৯টি ফেডারেশন কাপ, ১৯টি সন্তোষ ট্রফিতে জেসিটির প্রতিনিধিত্ব করেছেন। ১৯৯৫ সালে ফুটবল কোচ হিসেবে জেসিটিতে যোগ দেন তিনি। তিনি স্পোর্টস অথরিটি অব ইন্ডিয়া থেকে ডিপ্লোমা ইন ফুটবল কোচিং করেছেন এবং এএফসি এ লাইসেন্স কোর্স, এএফসি বি লাইসেন্স কোর্স, এএফসি সি লাইসেন্স কোর্স, এএফসি সি লাইসেন্স কন্ডিশনিং, এএফসি বি লাইসেন্স কন্ডিশনিং কোর্স ফিফা ফুতুরো-৩ অ্যাডমিনিস্ট্রেশন অ্যান্ড ম্যানেজমেন্ট কোর্স করেছেন।

## সাফল্য
**ভারত**
* দক্ষিণ এশীয় গেমস স্বর্ণপদক: ১৯৮৫
**পাঞ্জাব**
* সন্তোষ ট্রফি: ১৯৮৪–৮৫

## আরও দেখুন
*ভারত জাতীয় ফুটবল দলের অধিনায়কদের তালিকা
## তথ্যসূত্র

বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:১৯৮৪ এএফসি এশিয়ান কাপের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:পুরুষ ফুটবল মিডফিল্ডার
বিষয়শ্রেণী:ভারতীয় পুরুষ ফুটবলার
বিষয়শ্রেণী:পাঞ্জাব, ভারতের ফুটবলার
বিষয়শ্রেণী:সাহেবজাদা অজিত সিং নগর জেলার ব্যক্তি
বিষয়শ্রেণী:১৯৮২ এশিয়ান গেমসের ফুটবলার
বিষয়শ্রেণী:ভারতের এশিয়ান গেমসের প্রতিযোগী
বিষয়শ্রেণী:ফুটবলে দক্ষিণ এশীয় গেমসের পদক বিজয়ী
বিষয়শ্রেণী:দক্ষিণ এশীয় গেমসে ভারতের স্বর্ণপদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
দি ইমপোর্টেন্স অব বিয়িং আর্নেস্ট (দ্ব্যর্থতা নিরসন)

***[[দি ইমপোর্টেন্স অব বিয়িং আর্নেস্ট]]*** অস্কার ওয়াইল্ডের লেখা এবং ১৮৯৫ সালে প্রথম অভিনীত একটি নাটক।

**দি ইমপোর্টেন্স অব বিয়িং আর্নেস্ট** বলতে এছাড়াও বোঝায়:

* ''দি ইমপোর্টেন্স অব বিয়িং আর্নেস্ট'' (১৯৩২-এর চলচ্চিত্র), ফ্রাঞ্জ ওয়েঞ্জলার পরিচালিত
* ''দি ইমপোর্টেন্স অব বিয়িং আর্নেস্ট'' (১৯৫২-এর চলচ্চিত্র), অ্যান্টনি অ্যাসকুইথ পরিচালিত
* ''দি ইমপোর্টেন্স অব বিয়িং আর্নেস্ট'' (১৯৫৭-এর চলচ্চিত্র), অস্ট্রেলীয় টেলিভিশন উপস্থাপনা
* ''দি ইমপোর্টেন্স অব বিয়িং আর্নেস্ট'' (১৯৯২-এর চলচ্চিত্র), কার্ট বেকার পরিচালিত
* ''দি ইমপোর্টেন্স অব বিয়িং আর্নেস্ট'' (২০০২-এর চলচ্চিত্র), অলিভার পার্কার পরিচালিত
* ''দি ইমপোর্টেন্স অব বিয়িং আর্নেস্ট'' (২০১১-এর চলচ্চিত্র), ব্রায়ান বেডফোর্ড পরিচালিত
* ''দি ইমপোর্টেন্স অব বিয়িং আর্নেস্ট'' (অপেরা), গেরাল্ড ব্যারি নির্মিত অপেরা, ২০১১

## আরও দেখুন
* *[[দি ইমপোর্টেন্স অব বিয়িং আর্নেস্ট]]*, আর্নেস্ট টাবের অ্যালবাম, ১৯৫৯
আল-ওয়াফা আলাল মুস্তফা

**আল-ওয়াফা আলাল মুস্তফা** () ইবনে আল জাওজি রচিত নবী মুহাম্মদের জীবনীর উপর একটি বই। নবীর জীবনী ও মুহাম্মদের গুণাবলী পরীক্ষা এবং তার কাজ ও জীবনী উপস্থাপন করে। মুহাম্মদ এবং আদমের জন্ম থেকে পুনরুত্থানের দিন পর্যন্ত এর সাথে সম্পর্কিত সমস্ত কিছু বইটিতে বর্ণনা রয়েছে। তিনি তার বর্ণনায় রাসূলের উৎস, মিশন, দেশান্তর এবং যুদ্ধের মতো কাজ আলোকপাত করেছেন এবং রাসূলের তপস্বী, শিষ্টাচার, উপাসনার মত নৈতিক গুণাবলীর উল্লেখ করেছেন।

## বিষয়বস্তু
এটি তাঁর জীবনের প্রতিটি দিককে আলোকপাত করে, যা পাঠকদের জন্য একটি পূর্ণাঙ্গ সীরাত গ্রন্থ হিসেবে বিবেচিত। গ্রন্থটি দুই খণ্ডে বিভক্ত এবং মোট ১১৩৯ পৃষ্ঠার সমন্বয়ে গঠিত। এটি ১৯৭৬ সালে প্রকাশিত হয় এবং পরবর্তীতে বিভিন্ন প্রকাশনা সংস্থা থেকে পুনঃপ্রকাশিত হয়েছে। বইটি পরবর্তীতে আন নূর বুক, মাকতাবে ইসলামিয়া সহ নানা অনলাইনে বিভিন্ন ওয়েবসাইটে পিডিএফ ফরম্যাটে উপলব্ধ রয়েছে।

## আরো দেখুন

* রেওদাতুল আনওয়ারু ফি সিরাতুন্নাবিউল মুখতারি
* আল-দুরার ফী আখতাসার আল-মাগাজি ওয়াল-সির
* ইকমালু তাহযিবুল কামাল ফি আসমাউল রিজাল

## তথ্যসূত্র

## বহিঃসংযোগ

* আর্কাইভ.কম ওয়েবসাইটে **

বিষয়শ্রেণী:ইতিহাস বই
বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:ইবনে জাওজির বই
বিষয়শ্রেণী:১৯৭৬-এর অ-কল্পকাহিনী বই
বিষয়শ্রেণী:মুহাম্মাদের বৈশিষ্ট্যবিদ্যার উপর বই
ইগনেশাস ডিয়াস

**ইগনেশাস ডিয়াস** হলেন একজন ভারতীয় ফুটবল মিডফিল্ডার যিনি ১৯৮৪ এশিয়ান কাপে ভারতের হয়ে খেলেছিলেন। তিনি সালগাওকরের হয়েও খেলেছেন।

## তথ্যসূত্র
* পরিসংখ্যান আরএসএসএসএফ-এতে

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:পুরুষ ফুটবল মিডফিল্ডার
বিষয়শ্রেণী:গোয়ার ফুটবলার
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বাবু মানি

**বাবু মানি** ( – ১৯ নভেম্বর ২০২২) একজন ভারতীয় ফুটবলার যিনি ১৯৮৪ এএফসি এশিয়ান কাপে ফরোয়ার্ড হিসাবে ভারতের হয়ে খেলেছিলেন। তিনি সৈয়দ নঈমুদ্দিনের কোচিংয়ে ইস্টবেঙ্গলের হয়েও খেলেছেন।

১৯৮৪ সালের নেহেরু কাপে আর্জেন্টিনার বিপক্ষে মানির আন্তর্জাতিক অভিষেক হয়। তিনি সেই স্কোয়াডের অংশ ছিলেন যেটি ১৯৮৪ এএফসি এশিয়ান কাপে যোগ্যতা অর্জন করেছিল এবং অংশগ্রহণ করেছিল।

## সাফল্য
**ভারত**
* দক্ষিণ এশীয় গেমস স্বর্ণপদক: ১৯৮৫, ১৯৮৭

**বাংলা**
* সন্তোষ ট্রফি: ১৯৮৬-৮৭, ১৯৮৮-৮৯

** মোহামেডান স্পোর্টিং**
*ফেডারেশন কাপ: ১৯৮৩–৮৪

**মোহনবাগান**
*কলকাতা ফুটবল লিগ: ১৯৮৪, ১৯৮৬, ১৯৯২
*আইএফএ শিল্ড: ১৯৮৭
*ডুরান্ড কাপ: ১৯৮৪, ১৯৮৫, ১৯৮৬
*রোভার্স কাপ: ১৯৮৫, ১৯৯২
*ফেডারেশন কাপ: ১৯৮৬–৮৭, ১৯৮৭–৮৮, ১৯৯২, ১৯৯৩

**ইস্টবেঙ্গল**
*কলকাতা ফুটবল লিগ: ১৯৯১
*আইএফএ শিল্ড: ১৯৯০, ১৯৯১
*ডুরান্ড কাপ: ১৯৯০, ১৯৯১
*রোভার্স কাপ: ১৯৯০

## তথ্যসূত্র

## বহিঃসংযোগ
* পরিসংখ্যান
* https://books.google.com/books?id=YhdmCQAAQBAJ&dq=1987+saf+games+final+football&pg=PA6

বিষয়শ্রেণী:১৯৬৩-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বেঙ্গালুরুর ফুটবলার
বিষয়শ্রেণী:ভারতীয় পুরুষ ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:১৯৮৪ এএফসি এশিয়ান কাপের খেলোয়াড়
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:মোহামেডান এসসি (কলকাতা)-এর খেলোয়াড়
বিষয়শ্রেণী:মোহনবাগান সুপার জায়ান্ট খেলোয়াড়
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:কলকাতা ফুটবল লিগের খেলোয়াড়
বিষয়শ্রেণী:ভারতের এশিয়ান গেমসের প্রতিযোগী
বিষয়শ্রেণী:ফুটবলে দক্ষিণ এশীয় গেমসের পদক বিজয়ী
বিষয়শ্রেণী:দক্ষিণ এশীয় গেমসে ভারতের স্বর্ণপদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
কৃষ্ণেন্দু রায়

**কৃষ্ণেন্দু রায়** একজন ভারতীয় ফুটবল ডিফেন্ডার যিনি ১৯৮৪ এশিয়ান কাপে ভারতের প্রতিনিধিত্ব করেছিলেন। তিনি মোহনবাগানের হয়েও খেলেছেন।

## সাফল্য

**ভারত**
* দক্ষিণ এশীয় গেমস স্বর্ণপদক: ১৯৮৫
**বাংলা**
* সন্তোষ ট্রফি: ১৯৮৬–৮৭

তিনি ১৯৮১ সালে মারদেকা কাপে ইন্দোনেশিয়ার বিপক্ষে ভারতের হয়ে একমাত্র গোল করেছিলেন, যা ভারতকে সেমি-ফাইনালে নিয়ে গিয়েছিল
## তথ্যসূত্র

## বহিঃসংযোগ
*পরিসংখ্যান

বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ফুটবলার
বিষয়শ্রেণী:পশ্চিমবঙ্গের ফুটবলার
বিষয়শ্রেণী:ভারতীয় পুরুষদের আন্তর্জাতিক ফুটবলার
বিষয়শ্রেণী:১৯৮৪ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবলের ডিফেন্ডার
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:কলকাতা ফুটবল লিগের খেলোয়াড়
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:ভারতের এশিয়ান গেমসের প্রতিযোগী
বিষয়শ্রেণী:ফুটবলে দক্ষিণ এশীয় গেমসের পদক বিজয়ী
বিষয়শ্রেণী:দক্ষিণ এশীয় গেমসে ভারতের স্বর্ণপদক বিজয়ী
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
আসিদ ইবনে কুরজ আল-বাজালী

**আসিদ ইবনে কুরজ আল-বাজালি** হলেন ইসলামের নবী মুহাম্মদের একজন সাহাবি।

## বংশপরিচয়
আসিদ ছিলেন কুরয ইবন আমির ইবন আবদুল্লাহ ইবন আবদুশ শামস ইবন গামগামা ইবন জারির ইবন শাক ইবন সাআব ইবন ইয়াশকার ইবন রাহাম ইবন আফরাক ইবন আফসা ইবন নাজির ইবন কসর ইবন আবকর ইবন আনমার আল-বাজালী।

## গুণাবলি
আসিদ যখন ইসলাম গ্রহণ করেন, তার সঙ্গে বানু সাকিফ গোত্রের একজন ব্যক্তি ছিলেন। ইসলাম গ্রহণের পর তিনি মুহাম্মদ (সা.)-এর কাছে একটি ধনুক উপস্থাপন করেন এবং তার আশীর্বাদ কামনা করেন। মুহাম্মদ (সা.) তার জন্য দোয়া করেন।

## হাদিস বর্ণনা
রেকর্ড থেকে জানা যায় যে, আসিদ কয়েকটি হাদিস বর্ণনা করেছেন। এর মধ্যে একটি হাদিসে অন্যদের ভালোবাসার নির্দেশ দেওয়া হয়েছে যেমন আমরা নিজেদের ভালোবাসি। এছাড়াও তিনি রোগ, জ্বর এবং পাপ মোচন সম্পর্কিত হাদিস বর্ণনা করেছেন।

## তথ্যসূত্র

বিষয়শ্রেণী:সাহাবা
গড়াই (দ্ব্যর্থতা নিরসন)

**[[গড়াই নদী|গড়াই]]** বাংলাদেশের একটি নদী।

গড়াই এছাড়াও উল্লেখ করতে পারে:

* গড়াই খাল
* গড়াই সেতু
* গড়াই রেল সেতু
* গড়াই মহিলা কলেজ

## আরও দেখুন

* গড়াইটুপি ইউনিয়ন
* গড়াইটুপি অমরাবতী মেলা

বিষয়শ্রেণী:দ্ব্যর্থতা নিরসন পাতা
মোনেরো

**মোনেরো** (Monero, XMR) একটি এবং গোপনীয়তামুখী ক্রিপ্টোকারেন্সি, যা লেনদেনের সময় ব্যবহারকারীর ব্যক্তিগত তথ্য সুরক্ষিত রাখতে বিশেষভাবে ডিজাইন করা হয়েছে। ২০১৪ সালে চালু হওয়া এই ডিজিটাল মুদ্রা গোপনীয়তার উচ্চমান এবং বিকেন্দ্রীকৃত ব্যবস্থার জন্য বিখ্যাত। মোনেরো বিটকয়েনের মতো ব্লকচেইন প্রযুক্তি ব্যবহার করে, তবে এটি লেনদেনের তথ্য পুরোপুরি গোপন রাখে।

বিটকয়েনের সঙ্গে বড় পার্থক্য হলো মোনেরোতে লেনদেন ট্র্যাক করা প্রায় অসম্ভব, কারণ মোনেরোর ব্লকচেইন সম্পূর্ণরূপে অদৃশ্য এবং এনক্রিপ্টেড থাকে। অন্যদিকে, বিটকয়েনের ব্লকচেইন উন্মুক্ত এবং লেনদেনের সমস্ত তথ্য জনসমক্ষে দেখা যায়। মোনেরোর এই বৈশিষ্ট্যগুলি এটি ব্যক্তিগত গোপনীয়তা রক্ষায় আগ্রহী ব্যবহারকারীদের কাছে জনপ্রিয় করেছে, যদিও এটি অবৈধ কার্যকলাপেও ব্যবহার করা হয়।

মোনেরো প্রুফ অফ ওয়ার্ক (Proof of Work) অ্যালগরিদমের ওপর ভিত্তি করে কাজ করে এবং এটি একটি ওপেন-সোর্স প্রকল্প, যেখানে বিশ্বব্যাপী বিকেন্দ্রীকৃত সম্প্রদায় প্রযুক্তিগত উন্নয়ন ও নিরাপত্তা নিশ্চিত করে।

## তথ্যসূত্র

বিষয়শ্রেণী:মুদ্রা
বিষয়শ্রেণী:ডিজিটাল মুদ্রা
বিষয়শ্রেণী:ই-বাণিজ্য
বিষয়শ্রেণী:২০১৪-এর সফটওয়্যার
বিষয়শ্রেণী:২০১৪-এ কম্পিউটার সম্পর্কিত প্রবর্তন
স্বর্গ (খ্রিস্টধর্ম)

খ্রিস্টধর্মে, স্বর্গ ঐতিহ্যগতভাবে ঈশ্বরের সিংহাসন এবং ঈশ্বরের দেব-দূতদের অবস্থান, এবং খ্রিস্টধর্মের অধিকাংশ সম্প্রদায়ে এটি পরকালের ধর্মনিষ্ঠ মৃতদের আবাস। কিছু খ্রিস্টান সম্প্রদায়ের মধ্যে এটি মৃতদের পুনরুত্থান এবং নতুন পৃথিবীতে সাধুদের ফিরে আসার আগে অস্থায়ী পর্যায় হিসাবে বোঝা যায়।

আইনের গ্রন্থতে, পুনরুত্থিত যিশু স্বর্গে আরোহণ করেন যেখানে, নিকেন ধর্মের মতে, ঈশ্বরের ডানদিকে তিনি এখন বসে আছেন এবং দ্বিতীয় আগমনে পৃথিবীতে ফিরে আসবেন। ক্যাথলিক, প্রাচ্য সনাতনপন্থা এবং প্রাচ্য-সম্পর্কীয় সনাতনপন্থী শিক্ষা অনুসারে, যিশুর মাতা মেরিকে তার পার্থিব দেহের কলুষতা ছাড়াই স্বর্গে ধারণ করা হয়েছে; তাকে স্বর্গের রানী হিসেবে সম্মান করা হয়।

খ্রিস্টান বাইবেলে, খ্রিস্টান পরকালবিদ্যা, ভবিষ্যত স্বর্গের রাজ্য এবং মৃতদের পুনরুত্থান সম্পর্কে ধারণা পাওয়া যায়, বিশেষ করে প্রকাশিত পুস্তকে এবং ১ম করিন্থীয় ১৫-এ।

## তথ্যসূত্র

## আরও পড়ুন
* Gary Scott Smith, *Heaven in the American Imagination*. New York: Oxford University Press, 2011.
* Colleen McDannell and Bernhard Lang, *Heaven: A History*. New Haven: Yale University Press, 1988; 2nd ed. 2001.
* Bernhard Lang, *Meeting in Heaven: Modernising the Christian Afterlife, 1600-2000*. Frankfurt: Peter Lang Publishing, 2011.
*
*
* Randy C. Alcorn, *Heaven*, Wheaton, Tyndale House, 2004.
* Jerry L. Walls, *Heaven: The Logic of Eternal Joy*, Oxford, Oxford University, 2002.

## বহিঃসংযোগ
*
* Christian's Heavenly Hope Article arguing against the Jehovah's Witnesses' doctrine of two classes of Christians after death
*

বিষয়শ্রেণী:খ্রিস্টান পরিভাষা
বিষয়শ্রেণী:স্বর্গের ধারণা
বিষয়শ্রেণী:খ্রিস্টীয় সৃষ্টিতত্ত্ব
১৯৮৪–৮৫ সন্তোষ ট্রফি

**১৯৮৪–৮৫ সন্তোষ ট্রফি** ছিল সন্তোষ ট্রফির ৪১তম সংস্করণ, ভারতে ফুটবলের প্রধান রাজ্য প্রতিযোগিতা। এটি উত্তর প্রদেশে অনুষ্ঠিত হয়েছিল। পাঞ্জাব ফাইনালে মহারাষ্ট্রকে ৩–০ গোলে পরাজিত করে চতুর্থবারের মতো প্রতিযোগিতা জিতেছেন।

## প্রাথমিক পর্যায়ের রাউন্ড রবিন
### ক্লাস্টার এ

### ক্লাস্টার বি

### ক্লাস্টার সি

### ক্লাস্টার ডি

### ক্লাস্টার ই

### ক্লাস্টার এফ

### ক্লাস্টার জি

### ক্লাস্টার এইচ

## কোয়ার্টার-ফাইনাল
### কোয়ার্টার-ফাইনাল গ্রুপ এ

### কোয়ার্টার-ফাইনাল গ্রুপ বি

## সেমি-ফাইনাল

----

## ফাইনাল

## তথ্যসূত্র

## বহিঃসংযোগ
* রেক.স্পোর্ট.সকার স্ট্যাটিস্টিকস ফাউন্ডেশনে সন্তোষ ট্রফি ১৯৮৫ 

বিষয়শ্রেণী:সন্তোষ ট্রফির মৌসুম
বিষয়শ্রেণী:১৯৮৪–৮৫-এ ভারতীয় ফুটবল
নরক (খ্রিস্টধর্ম)

খ্রিস্টধর্মে, নরক এমন ক্ষেত্র অবস্থা যেখানে অনুতপ্ত পাপীরা মৃত্যুর পরে ঈশ্বরের বিচারের মাধ্যমে সাধারণ বিচার বা বিশেষ বিচার অতিক্রম করে। নরকের প্রকৃতি বাইবেলের পাঠে শিক্ষা থেকে অনুমান করা ও ব্যাখ্যা করা হয়েছে, এবং নরকের জনপ্রিয় ধারণার জন্ম দিয়েছে।

ধর্মতত্ত্ববিদরা আজ সাধারণত নরকে ঈশ্বরের সাথে এবং ঈশ্বরের ন্যায়বিচার ও করুণার সাথে মিলন প্রত্যাখ্যান করার যৌক্তিক পরিণতি হিসাবে দেখেন।

## তথ্যসূত্র

## আরও পড়ুন
*
*
*
*
*Maps with Christian views on Hell can be found in the Cornell University PJ Mode Collection of Persuasive Cartography (Browse "Heaven and Hell" Category)

## বহিঃসংযোগ

* 

বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টান ধর্মতত্ত্ব
মমিতা বৈজু

**মমিতা বৈজু** একজন ভারতীয় অভিনেত্রী, যিনি মূলত মালয়ালম চলচ্চিত্রে, পাশাপাশি  তামিল চলচ্চিত্রেও অভিনয় করেন। তিনি ২০১৮ সালে *সর্বোপরি পালাক্কারান*–এর মাধ্যমে চলচ্চিত্রে অভিষেক করেছিলেন। তিনি *অপারেশন জাভা* (২০২১), *[[সুপার শরণ্যা]]* (২০২২) ও *প্রণয় বিলাসম* (২০২৩)–এ তার অভিনয়ের জন্য সুপরিচিত। তার অভিনীত *[[প্রেমালু]]* (২০২৪) ষষ্ঠ সর্বোচ্চ আয়কারী মালয়ালম চলচ্চিত্র এবং ২০২৪ সালের চতুর্থ সর্বোচ্চ-আয়কারী মালয়ালম চলচ্চিত্র হিসাবে স্থান করে নেয়।

## প্রারম্ভিক জীবন ও শিক্ষা
মমিতা বৈজু কেরলের কোট্টায়ম জেলার কিডাঙ্গুরে জন্মগ্রহণ করেন। তার বাবা ডা. বৈজু কৃষ্ণান এবং মা মিনি। মিধুন নামে তার বড় ভাই রয়েছে।

মমিতা মেরি মাউন্ট পাবলিক বিদ্যালয়, কাট্টাছিরা এবং এন.এস.এস. উচ্চ মাধ্যমিক বিদ্যালয়, কিডাঙ্গুরে তার বিদ্যালয় জীবন কাটিয়েছেন। তিনি কোচির সেক্রেড হার্ট কলেজ থেকে মনোবিজ্ঞানে স্নাতক করছিলেন, তবে অনিয়মিত উপস্থিতি কারণে তৃতীয় বর্ষে পড়া ছেড়ে দিয়েছেন।

## চলচ্চিত্রের তালিকা
### পূর্ণদৈর্ঘ্য চলচ্চিত্র

### স্বল্পদৈর্ঘ্য চলচ্চিত্র

### ডাবিং

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:কোট্টায়মের অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী